Shavkat Mirziyoyev Gulistondagi “Bilimdonlar” maskanida bir guruh ijodkorlar bilan muloqot qildi

Prezident Shavkat Mirziyoyev Guliston shahrining Alisher Navoiy nomidagi “Bilimdonlar” maskanida bir guruh ijodkorlar bilan muloqot qildi. Bu haqda Prezident matbuot xizmati xabar bermoqda.

Uchrashuvda barcha sohalarda amalga oshirilayotgan islohotlar, qishloq xo‘jaligida foydalanilmayotgan imkoniyatlar, odamlar turmush darajasini oshirishga qaratilgan chora-tadbirlar mohiyati haqida so‘z bordi.

Ijodkorlar davlat rahbarining “O‘zbekiston Yozuvchilar uyushmasi faoliyatini yanada takomillashtirish chora-tadbirlari to‘g‘risida”gi qarori ularga katta mamnuniyat, ishonch va ruh bag‘ishlaganini ta’kidladi.